**Ministru kabineta rīkojuma projekta “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Projekts šo jomu neskar. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums |  Ministru kabineta rīkojuma projekts “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem”” (turpmāk – rīkojuma projekts) izstrādāts, pamatojoties uz: Ministru kabineta 2018.gada 28.augusta noteikumu Nr.555 “Veselības aprūpes pakalpojumu organizēšanas un samaksas kārtība” 243.1., 243.2., 243.4., 245.1., 245.2., 246.1., 246.2., 246.4.apakšpunktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība |  Pamatojoties uz Ministru kabineta 2018.gada 28.augusta noteikumu Nr.555 “Veselības aprūpes pakalpojumu organizēšanas un samaksas kārtība” (turpmāk – MK noteikumi Nr.555) 243.1., 243.2., 243.4., 245.1., 245.2., 246.1., 246.2., 246.4. apakšpunktu nepieciešams segt izdevumus, kas radušies saistībā ar Covid-19 uzliesmojumu un seku novēršanu.  Papildus nepieciešamā valsts budžeta finansējuma aprēķini:1) **ambulatorajiem veselības aprūpes pakalpojumiem** ar kopējo finansējumu **4 535 808 *euro*** apmērā, tai skaitā:* Zobārstniecības pakalpojumi – 210 333 *euro* apmērā (atbilstoši MK noteikumu Nr.555 246.1.apakšpunktam, skat., anotācijas 2. un 3.pielikumu). Lai nodrošinātu epidemioloģiskās drošības pasākumus un mazinātu pacientu saskarsmi un plūsmu, manipulāciju sarakstā no 2020.gada 1.jūlija tika iekļautas manipulācijas 70033 “Laiks epidemioloģiskās drošības pasākumu nodrošināšanai zobārstniecībā ārstam”, tarifs – 0,93 *euro* un 70034 “Laiks epidemioloģiskās drošības pasākumu nodrošināšanai zobārstniecībā māsai vai higiēnistam”, tarifs - 0,56 *euro*. Savukārt manipulāciju sarakstā no 2021.gada 1.janvāra tika iekļautas manipulācijas 70035 “Piemaksa par laiku un individuālajiem aizsardzības līdzekļiem epidemioloģiskās drošības pasākumu nodrošināšanai zobārstam vai mutes, sejas un žokļu ķirurgam ambulatoro veselības aprūpes pakalpojumu nodrošināšanai”, tarifs - 3,7 euro un 70036 “Piemaksa par laiku un individuālajiem aizsardzības līdzekļiem epidemioloģiskās drošības pasākumu nodrošināšanai ārstniecības un pacientu aprūpes personām zobārstniecības pakalpojumu nodrošināšanai ambulatori”, tarifs - 1,7 euro. Jaunu manipulāciju pielietošana ļauj nodrošināt zobārstniecības pakalpojumu nepārtrauktību, kā arī mazināt COVID-19 infekcijas izplatīšanas riskus, nodrošinot epidemioloģiskās drošības pasākumus.
* Sekundārās ambulatorās veselības aprūpes (SAVA) pakalpojumi – 283 406 *euro* apmērā (atbilstoši MK noteikumu Nr.555 246.1. apakšpunktam, skat., anotācijas 18. un 19.pielikumu). Lai nodrošinātu pacientu epidemioloģisko drošību sekundāro veselības aprūpes pakalpojumu saņemšanas laikā un mazinātu pacientu saskarsmi un plūsmu ārstniecības iestādē, kas ierodas uz plānoto vizīti vai izmeklējumu tieši uz pieraksta laiku,  līdz ar COVID-19 pandēmiju un dezinfekcijas apjoma palielināšanos,  tika ieviestas manipulācijas: 60171 “Laiks epidemioloģiskās drošības pasākumu nodrošināšanai ārstam vai funkcionālajam speciālistam”, tarifs – 0,93 *euro*, 60172 “Laiks epidemioloģiskās drošības pasākumu nodrošināšanai māsai”, tarifs - 0,56 *euro*.
* Individuālo aizsardzības līdzekļu izdevumi (sekundārā ambulatorā veselības aprūpe) – 1 626 071 *euro* (atbilstoši MK noteikumu Nr.555 246.2. apakšpunktam, skat., anotācijas 12. un 13.pielikumu). Lai nodrošinātu medicīniskā personāla epidemioloģisko drošību medicīniskam personālām sniedzot mājas aprūpes  pakalpojumus, kā arī sniedzot sekundārās veselības aprūpes pakalpojumus pacientiem ar aktīvu apstiprinātu COVID-19 infekciju vai Slimību profilakses un kontroles centra atzītas COVID-19 kontaktpersonas aprūpi medicīniskās novērošanas periodā, ir jālieto individuālie aizsardzības līdzekļi, kas nodrošina  aizsardzību pret COVID-19 infekciju (2020.gada 15.decembra Valsts operatīvās medicīniskās komisijas lēmums).

Manipulāciju saraksts no 2020.gada 1.novembra ir papildināts ar jaunām manipulācijām:·        60160 – “Individuālo aizsardzības līdzekļu izmaksas viena COVID-19 pacienta aprūpei”, tarifs 14,66 *euro*.·         60161 – “Individuālo aizsardzības līdzekļu izmaksas COVID-19 pacientu aprūpei ambulatoro pakalpojumu nodrošināšanai ārstniecības iestādē”, tarifs 5,82 *euro*.Manipulāciju saraksts no 2021.gada 1.janvāra ir papildināts ar jaunām manipulācijām:* 60166 - Piemaksa SAVA speciālistiem par laiku un individuālajiem aizsardzības līdzekļiem epidemioloģiskās drošības pasākumu nodrošināšanai ambulatoro veselības aprūpes pakalpojumu nodrošināšanai, tarifs - 3,7 euro;
* 60167 - Piemaksa gultas dienai par laiku un individuālajiem aizsardzības līdzekļiem epidemioloģiskās drošības pasākumu nodrošināšanu rehabilitācijas un psihiatriskā profila dienas stacionāros ambulatorajās ārstniecības iestādēs, tarifs - 8,39 euro;
* 60168 - Piemaksa par laiku un individuālajiem aizsardzības līdzekļiem epidemioloģiskās drošības pasākumu nodrošināšanai ārstniecības un pacientu aprūpes personām un funkcionālo speciālistu asistentiem ambulatoro veselības aprūpes pakalpojumu nodrošināšanai, tarifs - 1,7 euro.
* veiktais darbs 2021.gada janvārī pacientu grupai M19 – 55 579 *euro* (atbilstoši MK noteikumu Nr.555 245.1. un 246.4.apakšpunkts, skat., anotācijas 8.un 9.pielikumu). Lai atslogotu slimnīcu resursus COVID-19 un citu akūtu slimnieku ārstēšanai 2020.gada 15.decembrī Valsts operatīvās medicīniskās komisijas sēdē tika nolemts izveidot jaunu kārtību, piesaistot mājas aprūpes pakalpojumu sniedzējus. COVID-19 pandēmijas laikā pacienti var saņemt veselības aprūpes pakalpojumus mājās atbilstoši ģimenes ārsta/dežūrārsta norādījumiem sekojošos gadījumos: hroniskas slimības paasinājums, akūta slimība. Minēto gadījumu kodēšanai ambulatorā pacienta talonos tiek pielietota pacientu grupa “M19 – Mājas aprūpes pakalpojums hroniskās slimības saasinājuma gadījumā vai akūtas saslimšanas gadījumā COVID-19 pandēmijas laikā” (jauns pakalpojums un pacientu grupa ir izveidota 2020.gada 15.decembrī).
* veiktais darbs 2021.gada janvārī CS pacientu grupai (persona ar aktīvu apstiprinātu COVID-19 infekciju vai Slimību profilakses un kontroles centra atzīta COVID-19 kontaktpersona medicīniskās novērošanas periodā, kura saņem sekundāros ambulatoros veselības aprūpes pakalpojumus noteiktās ārstniecības iestādēs) – 33 016 *euro* (atbilstoši MK noteikumu Nr.555 246.4.apakšpunkts, skat., anotācijas 6.pielikumu). Pacientu grupa ir izveidota sekundāriem veselības aprūpes pakalpojumiem personām ar aktīvu apstiprinātu COVID-19 infekciju vai šo personu kontaktpersonām akūtas saslimšanas gadījumā Covid-19 pandēmijas laikā, lai atslogotu slimnīcu resursus Covid-19 u.c. akūtu slimnieku ārstēšanai.
* Piemaksa ģimenes ārsta praksei par individuālo aizsardzības līdzekļu izmantošanu, nodrošinot pacientu aprūpi COVID-19 pandēmijas laikā – 1 198 427 *euro* (atbilstoši MK noteikumu Nr.555 246.2. apakšpunktam, skat., anotācijas 20. un 21.pielikumu). Lai nodrošinātu medicīniskā personāla epidemioloģisko drošību medicīniskam personālām sniedzot primārās veselības aprūpes ir jālieto individuālie aizsardzības līdzekļi, kas nodrošina aizsardzību pret COVID-19 infekciju.
* Piemaksa feldšerpunktiem par individuālo aizsardzības līdzekļu izmantošanu, nodrošinot pacientu aprūpi COVID-19 pandēmijas laikā – 26 693 euro (atbilstoši MK noteikumu Nr.555 246.2. apakšpunktam, skat., anotācijas 22. un 23.pielikumu). Lai nodrošinātu medicīniskā personāla epidemioloģisko drošību medicīniskam personālām sniedzot veselības aprūpes pakalpojumu feldšerpunktos ir jālieto individuālie aizsardzības līdzekļi, kas nodrošina aizsardzību pret COVID-19 infekciju.
* Pulsa oksimetra noma par vienu dienu – 16 987 euro (atbilstoši MK noteikumu Nr.555 243.4. apakšpunktam, skat., anotācijas 4. un 5.pielikumu). Ņemot vērā pieaugošo nepieciešamību Covid-19 pacientiem pēc skābekļa mērījumiem asinīs, Nacionālais veselības dienests ir izveidojis jaunu tarifu, lai segtu izdevumus, kas rodas ārstniecības iestādei izsniedzot pacientam nomā pulsa oksimetru. Pulsa oksimetrs ir nepieciešams pacienta elpošanas funkciju novērtēšanai.
* Ceļa izdevumi (primārā veselības aprūpe un sekundārā ambulatorā veselības aprūpe) – 5 081 *euro* (atbilstoši MK noteikumu Nr.555 243.4. apakšpunktam, skat., anotācijas 7.pielikumu). Par COVID-19 pacientiem ārstniecības personām tiek apmaksāti ceļa izdevumi, ja pacienta veselības stāvoklis neļauj apmeklēt ārstniecības iestādi, bet stacionārā ārstēšana pacientam nav nepieciešama., tāpat nepieciešamības gadījumā tiek apmaksāta pulsa oksimetra piegāde mājās. Sākot ar 2021.gada 1.janvāri ir ieviestas jaunas manipulācijas:
* 60164 “Ceļa izdevumi par 10 minūtēm uz COVID-19 pacienta dzīvesvietu māsas vai ārsta palīga vai vecmātes vizītes nodrošināšanai vai pulsa oksimetra piegādei”, tarifs – 2,73 euro. Manipulācija paredzēta ārstniecības personālam, lai sniegtu Covid-19 pacientam veselības aprūpi mājas.
* 60165 “Ceļa izdevumi pie COVID-19 pacienta ar kurjera starpniecību pulsa oksimetra piegādei”, tarifs – 6,50 euro.
* 60173 “Ceļa izdevumi par 10 minūtēm SARS-CoV-2 (COVID-19) parauga paņemšanai pacienta dzīvesvietā”, tarifs – 3,70 euro. Manipulācija paredzēta laboratorijām dodoties uz pacienta dzīvesvietu pēc Covid-19 parauga.
* Veiktais darbs paraugu paņemšanai mājās – 16 191 euro (atbilstoši MK noteikumu Nr.555 243.1. apakšpunktam, skat., anotācijas 10.un 11.pielikumu). COVID-19 pandēmijas laikā ir svarīgi izslēgt slimo pacientu kontaktu ar veseliem. Līdz ar to pacientiem, kam ir aizdomas par COVID-19 un ir funkcionālie traucējumi, kas apgrūtina pacientu pārvietošanos ir nepieciešama COVID-19 diagnostikai nepieciešamo paraugu paņemšana pacienta dzīves vietā un to nogādāšana līdz laboratorijai. Pakalpojumu nodrošina mājas aprūpes pakalpojumu sniedzēji un ģimenes ārstu prakses.
* Veiktais darbs par individuālo aizsardzības līdzekļu manipulācijām (mājas aprūpe) – 74 899 *euro* (atbilstoši MK noteikumu Nr.555 246.2. apakšpunktam, skat., anotācijas 14. un 15.pielikumu). Lai nodrošinātu medicīniskā personāla epidemioloģisko drošību medicīniskam personālam sniedzot mājas aprūpes pakalpojumus ir jālieto individuālie aizsardzības līdzekļi, kas nodrošina aizsardzību pret COVID-19 infekciju.
* Veiktais darbs par COVID-19 manipulācijām ģimenes ārstiem – 989 125 *euro* (atbilstoši MK noteikumu Nr.555 245.1. un 245.2 apakšpunktam, skat., anotācijas 16. un 17.pielikumu). Pandēmijas laikā, lai nodrošinātu epidemioloģisko drošību ģimenes ārstiem tika ieviesta attālināta konsultācija un ģimenes ārsta mājas vizīte pie personas ar hroniskas slimības paasinājumu, izveidojot šādas manipulācijas:
* 60034 - Ģimenes ārsta mājas vizīte pie personas ar hroniskas slimības paasinājumu, kurai neatliekamās medicīniskās palīdzības brigāde atteikusi ierašanos noslodzes dēļ, vai personas, kura atrodas ilgstošas sociālās aprūpes un sociālās rehabilitācijas institūcijā - tarifs 18,53 euro;
* 60448 - Maksājums ģimenes ārstam par nereģistrēta pacienta vecumā līdz 65 gadiem attālinātu konsultēšanu un uzraudzību, ja pacientam apstiprināta saslimšana ar SARS-CoV-2 (COVID-19) vai nozīmēta uzraudzība, lai neapdraudētu epidemioloģisko drošību - tarifs 8,86 euro;
* 60449 - Maksājums ģimenes ārstam par nereģistrēta pacienta vecumā no 65 gadiem attālinātu konsultēšanu un uzraudzību, ja pacientam apstiprināta saslimšana ar SARS-CoV-2 (COVID-19) vai nozīmēta uzraudzība, lai neapdraudētu epidemioloģisko drošību - tarifs 7,86 euro;
* 60181 - Maksājums ģimenes ārstam par pacienta vecumā līdz 65 gadiem attālinātu konsultāciju brīvdienā vai svētku dienā - tarifs 4 euro;
* 60182 - Maksājums ģimenes ārstam par pacienta vecumā no 65 gadiem attālinātu konsultāciju brīvdienā vai svētku dienā - tarifs 2 euro;
* 60035 - Maksājums ģimenes ārstam par pacienta vecumā līdz 65 gadiem attālinātu konsultāciju - tarifs 2 euro; 60036 - Maksājums ģimenes ārstam par pacienta vecumā no 65 gadiem attālinātu konsultāciju - tarifs 1 euro.

2) **stacionārajiem veselības aprūpes pakalpojumiem** ar kopējo finansējumu **2 757 850 *euro*** apmērā, tai skaitā:* Covid–19 paraugu transportēšanas izmaksas – 18 909 *euro* apmērā (atbilstoši MK noteikumu Nr.555 243.2.apakšpunktam, skat., anotācijas 26.pielikumu).

Covid-19 pandēmijas laikā slimnīcās atrodas pacienti, kuru slimības norises gaitas norise rada nepieciešamību veikt diferenciāldiagnostiku ar Covid-19. Šajos gadījumos no pacientiem tiek paņemti izmeklējamie materiāli uz Covid-19 infekciju un nogādāti uz laboratoriju tālākai izmeklēšanai. Slimnīcām rodas papildus izdevumi, kas saistīti ar paraugu vešanu uz laboratoriju. Šādi izdevumi nav plānoti slimnīcu pakalpojumu apmaksas nosacījumos un tie ir slimnīcām jākompensē.* Pacientu ar pozitīvu Covid-19 transportēšanas uz dzīvesvietu izmaksas – 13 744 *euro* apmērā (atbilstoši MK noteikumu Nr.555 243.4.apakšpunktam, skat., anotācijas 27.pielikumu).

Pacientiem, kuriem Covid- 19 ārstēšanas process ir pabeigts slimnīcas etapā un pacienta veselības stāvoklis to pieļauj, nepieciešamas pāriet uz lētāku izmaksu efektīvāku ārstēšanu ambulatorā etapā. Tā kā pacienti ir Covid-19 pozitīvi un to pārvietošanās sabiedriskā transportā rada risku citu personu inficēšanai, jo ne visiem pacientiem ir pieejams privātais transports, tad nepieciešams pacientu transportēt uz dzīvesvietu, kas ļautu samazināt izmaksas par pacientu uzturēšanos slimnīcā, kad veselības aprūpes pakalpojumus var saņemt mājās. Nepieciešamo līdzekļu apjoms ir balstīts   uz slimnīcu faktiskajām izmaksām, kuras ietver transporta vadītāja alg~~a~~, individuālie aizsardzības līdzekļi, transporta līdzekļa amortizāciju, degvielas izmaksas un nobraukto kilometru skaitu.* Slimnīcu individuālo aizsardzības līdzekļu un dezinfekcijas līdzekļu izmaksas – 2 651 598 *euro*, tai skaitā 1 390 092 *euro* apmērā ir janvāra mēneša izdevumi un 1 251 506 *euro* apmērā ir februāra mēneša izdevumi (atbilstoši MK noteikumu Nr.555 246.2.apakšpunktam, skat., anotācijas 24. un 25.pielikumu).

Pieaugot Covid – 19 uzņemto pacientu skaitam un faktiski veiktajam darbam stacionārajās ārstniecības iestādēs, lai nodrošinātu ārstniecības personu un pacientu epidemioloģisko drošību, stacionārās veselības aprūpes pakalpojumu saņemšanas laikā, pieaug patēriņš pēc individuālas aizsardzības un dezinfekcijas līdzekļiem. Slimnīcām rodas papildus izdevumi, kas saistīti ar epidemioloģisko prasību ievērošanu. Šādi izdevumi nav plānoti slimnīcu pakalpojumu apmaksas nosacījumos un tie ir jākompensē. Atbilstoši slimnīcas iesniegtajām atskaitēm un salīdzinot tās ar iepriekšējo pārskata periodu, tiek aprēķināti izdevumi par individuālo aizsardzības līdzekļu un dezinfekcijas līdzekļu lietojumu konkrētajā pārskata mēnesī.* Pacientu ar pozitīvu Covid-19 transportēšanas izmaksas, ja to nodrošina ārpakalpojuma sniedzējs un par to slimnīcai piestādīts rēķins – 73 599 *euro* apmērā (atbilstoši MK noteikumu Nr.555 243.2. un 243.4. apakšpunktam, skat., anotācijas 28.pielikumu).

Pacientiem, kuriem COVID- 19 ārstēšanas process ir pabeigts slimnīcas etapā un pacienta veselības stāvoklis to pieļauj, nepieciešamas pāriet uz lētāku, izmaksu efektīvāku ārstēšanu ambulatorā etapā. Tā kā pacienti ir COVID-19 pozitīvi un to pārvietošanās sabiedriskā transportā rada risku citu personu inficēšanai, jo ne visiem pacientiem ir pieejams privātais transports, tad nepieciešams pacientu transportēt uz dzīvesvietu, kas ļautu samazināt izmaksas par pacientu uzturēšanos slimnīcā, kad veselības aprūpes pakalpojumus var saņemt mājās. Nepieciešamo līdzekļu apjoms ir balstīts uz slimnīcas faktiskajām izmaksām, kuras veidojas no pieaicinātā ārpakalpojuma sniedzēja izsniegtā rēķina. 3) **Laboratorisko izmeklējumu organizācijai** ar kopējo finansējumu **465 262 *euro* apmērā**, tai skaitā:* Telefona līnija 8303 pieteikumiem par Covid-19 analīzēm – 51 034 *euro* apmērā (atbilstoši MK noteikumu Nr.555 243.1., skat., anotācijas 30.pielikumu). Covid-19 pandēmijas laikā, lai veiktu pacientu izmeklēšanu uz Covid-19 ir jāorganizē pacientu plūsmas izmeklējamo paraugu paņemšanai, tā lai citi iedzīvotāji un medicīniskais personāls būtu pasargāts no inficēšanās riskiem. Ņemot vērā, ka sabiedrības ar ierobežotu atbildību “Rīgas Austrumu klīniskās universitātes slimnīca” references laboratorija veic visu laboratoriju koordināciju infekcijas slimību diagnostikas jomā, no 2020.gada 1.oktobra tālruņa numuru 8303 apkalpo Rīgas Austrumu klīniskās universitātes slimnīca un piedāvā klientam tuvāko (ērtāk sasniedzamo) un iespējami ātrāko pieraksta laiku "COVID-19" testa veikšanai.
* izdevumi par individuālo aizsardzības līdzekļu iegādi laboratoriju un paraugu paņemšanas punktu darbiniekiem – 394 773 *euro* apmērā (atbilstoši MK noteikumu Nr.555 243.1. un 246.2 apakšpunktam, skat., anotācijas 31., 32., 33., 34., 35., 36., 37., 38., 39., 40., 41., 42., 43. pielikumu).

Lai nodrošinātu medicīniskā personāla epidemioloģisko drošību medicīniskam personālām pakalpojumu sniegšanas laikā paraugu paņemšanas punktos un laboratorijās ir jālieto individuālie aizsardzības līdzekļi, kas nodrošina aizsardzību pret Covid-19 infekciju. Lai veiktu pacientu izmeklēšanu uz COVID-19 ir jāorganizē pacientu plūsmas izmeklējamo paraugu paņemšanai, tā lai citi iedzīvotāji un medicīniskais personāls būtu pasargāts no inficēšanās riskiem. Lai mazinātu šos riskus ir izveidoti speciāli izmeklējamo paraugu paņemšanas punkti tikai COVID-19 diagnostikai. Šajos punktos tiek nodrošināta personu izmeklējamā materiāla uz koronavīrusa SARS-CoV-2 paņemšana. Pēc katra pacienta tiek mainīti noteikti individuālie aizsardzības līdzekļi un veikti dezinfekcijas pasākumi. Pacienti tiek pieņemti noteiktos laikos, lai nodrošinātu, ka pacienti savstarpēji nekontaktējas. COVID -19 pandēmijas laikā ir svarīgi izslēgt slimo pacientu kontaktu ar veseliem. Līdz ar to pacientiem, kam ir aizdomas par COVID-19 un nav iespējas nokļūt ar savu transportu līdz paraugu paņemšanas punktam vai ir funkcionālie traucējumi, kas apgrūtina pacientu pārvietošanos ir nepieciešama COVID-19 diagnostikai nepieciešamo paraugu paņemšana pacienta dzīves vietā un to nogādāšana līdz laboratorijai. Pakalpojumu nodrošina divi pakalpojumu sniedzēji - sabiedrība ar ierobežotu atbildību “Centrālā laboratorija” un sabiedrība ar ierobežotu atbildību “E.Gulbja laboratorija”. Pakalpojumu izmaksas veido transporta - loģistikas pakalpojumi (nobraukto km skaits un transporta vadītāja darba laiks), ārstniecības personu darba laika apmaksa un individuālo aizsardzības līdzekļu izmaksas. Līgumos par laboratoriju pakalpojumu apmaksu ar Nacionālo veselības dienestu ir iekļauti detalizēti pakalpojumu apmaksas nosacījumi, kas balstīti uz laboratoriju faktiskām izmaksām.* citi pasākumi saistībā ar laboratorijas pakalpojumiem (transporta barotņu molekulāri bioloģiskajiem izmeklējumiem nodrošināšana) – 19 455 *euro* (atbilstoši MK noteikumu Nr.555 243.1.apakšpunktam, skat., anotācijas 44. un 45.pielikumu).

Lai slimnīcas varētu veikt izmeklējamā materiāla paņemšanu stacionārā, tās ir jānodrošina ar paraugu paņemšanas transporta barotnēm, kuras nepieciešamas izmeklējamā parauga transportēšanai uz laboratoriju. 3)**Valsts akciju sabiedrības “Latvijas Pasts” pakalpojumi –  40 910 *euro* apmērā** (atbilstoši MK noteikumu Nr. 555 246.2. apakšpunktam, skat., anotācijas 29.pielikumu). Lai nodrošinātu individuālo aizsardzības līdzekļu piegādi stacionārajām ārstniecības iestādē un ģimenes ārstu praksēm ir nepieciešami valsts akciju sabiedrības “Latvijas Pasts” pakalpojumi.4) **Individuālo aizsardzības un dezinfekcijas līdzekļu izmaksas - 105 625 *euro* apmērā** (atbilstoši MK noteikumu Nr.555 246.2.apakšpunktam, skat., anotācijas 46.pielikumu). Lai nodrošinātu Neatliekamās medicīniskās palīdzības dienesta personālu no riska darba laikā inficēties ar COVID-19, nepieciešams iegādāties visus atbilstošos individuālās aizsardzības līdzekļus, kādus lietot paredz vadlīnijas, saskaroties ar inficētu (vai iespējami inficētu) pacientu. Tā kā pirmsstacionāra etapā katrā izsaukumā izmantotie individuālie aizsardzības līdzekļi nevar tikt lietoti citā izsaukumā, visam brigādes sastāvam uz katru izsaukumu ir jālieto jauns individuālo aizsardzības līdzekļu komplekts. Līdz ar to individuālo aizsardzības līdzekļu iegādei ir nepieciešamas ļoti liels finanšu apjoms, kādu nav iespējams segt no Neatliekamās medicīniskās palīdzības dienesta budžeta. Vienlaikus ar Neatliekamās medicīniskās palīdzības dienesta personālam nepieciešamajiem individuālajiem aizsardzības līdzekļiem, pastiprināti tiek veikta visa medicīniskā aprīkojuma un operatīvo transportlīdzekļu salonu dezinfekcija pēc katra izsaukuma, lai pasargātu ne tikai dienesta personālu, bet arī lai līdz minimumam novērstu infekcijas pārnesi uz pacientiem un uz jebkuru vidi, kurā nonāk Neatliekamās medicīniskās palīdzības dienesta brigādes.Nacionālais veselības dienests veiks publiskos resursu piešķiršanu rīkojuma projekta 1.1. punktā norādītajiem mērķiem valsts apmaksāto veselības aprūpes pakalpojumu nodrošināšanai, ievērojot Eiropas Komisijas 2011.gada 20.decembra lēmuma “Par Līguma par Eiropas Savienības darbību 106. panta 2. punkta piemērošanu valsts atbalstam attiecībā uz kompensāciju par sabiedriskajiem pakalpojumiem dažiem uzņēmumiem, kuriem uzticēts sniegt pakalpojumus ar vispārēju tautsaimniecisku nozīmi” (2012/21/ES) nosacījumus. |
| 3. | Projekta izstrādē iesaistītās institūcijas un publiskas personas kapitālsabiedrības | Veselības ministrija, Nacionālais veselības dienests, Neatliekamās medicīniskās palīdzības dienests |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2021. gads | Turpmākie trīs gadi (*euro*) |
| 2022. gads | 2023. gads | 2024. gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzi-not ar vidēja termiņa budžeta ietvaru 2022. gadam | saskaņā ar vidēja termiņa budžeta ietvaru | izmai-ņas, salīdzi-not ar vidēja termiņa budžeta ietvaru 2023. gadam | izmaiņas, salīdzinot ar vidēja termiņa budžeta ietvaru 2023. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 7 905 455 | 0 | 0 | 0 | 0 | 0 |
| 2.1. valsts pamatbudžets | 0 | 7 905 455 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | -7 905 455 | 0 | 0 | 0 | 0 | 0 |
| 3.1. valsts pamatbudžets | 0 | -7 905 455 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 7 905 455 | 0 | 0 | 0 | 0 | 0 |
| 5. Precizēta finansiālā ietekme | X | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Rīkojuma projekts paredz Finanšu ministrijai no valsts budžeta programmas 02.00.00 “Līdzekļi neparedzētiem gadījumiem” piešķirt Veselības ministrijai finansējumu 7 905 455 *euro* apmērā (sk. anotācijas pielikumu Nr.1), lai segtu izdevumus, kas radušies saistībā ar COVID-19 uzliesmojumu un seku novēršanu, tai skaitā: 1.Nacionālajam veselības dienestam 7 799 830 *euro* apmērā, lai segtu izdevumus(skat., anotācijas pielikumus Nr.2 līdz Nr.45):1.1. par ambulatorajiem veselības aprūpes pakalpojumiem 4 535 808 *euro*;1.2.par stacionārajiem veselības aprūpes pakalpojumiem 2 757 850  *euro;*1.3. par laboratorisko izmeklējumu organizēšanu 465 262 *euro*;1.4. par transporta pakalpojumiem 40 910 *euro*. 2. Neatliekamās medicīniskās palīdzības dienestam 105 625 *euro* apmērā dezinfekcijas un individuālo aizsardzības līdzekļu iegādei (skat., anotācijas pielikumu Nr.46).Veselības ministrija normatīvajos aktos noteiktajā kārtībā sagatavos un iesniegs Finanšu ministrijā pieprasījumu par šā rīkojuma 1.punktā minēto līdzekļu piešķiršanu no valsts budžeta programmas 02.00.00 “Līdzekļi neparedzētiem gadījumiem”.Finanšu ministrs normatīvajos aktos noteiktajā kārtībā informēs Saeimas Budžeta un finanšu (nodokļu) komisiju par šā rīkojuma 1.punktā minētajām apropriācijas izmaiņām un, ja Saeimas Budžeta un finanšu (nodokļu) komisija piecu darbdienu laikā no attiecīgās informācijas saņemšanas dienas nebūs iebildusi pret apropriācijas izmaiņām, veiks apropriācijas izmaiņas. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. |
| 8.Cita informācija | Izdevumi tiks veikti Veselības ministrijas budžeta programmas 99.00.00 “Līdzekļu neparedzētiem gadījumiem izlietojums” ietvaros, līdzekļus pārdalot no valsts budžeta programmas 02.00.00 “Līdzekļi neparedzētiem gadījumiem”.Finansējuma sadalījums pa periodiem, tai skaitā:* 4 092 710 euro janvāra mēneša izdevumi (Nacionālais veselības dienests);
* 3 707 120 euro februāra mēneša izdevumi (Nacionālais veselības dienests).
* 105 625 euro februāra, marta mēneša izdevumi (Neatliekamās medicīniskās palīdzības dienests). Finansējums par janvāra mēneša izdevumiem Neatliekamās medicīniskās palīdzības dienestam ir piešķirts atbilstoši Ministru kabineta 2021.gada 18.marta rīkojumam Nr.173 “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem”” un Finanšu ministrijas 2021.gada 31.marta rīkojumam Nr.187 “Par līdzekļu piešķiršanu”.

**Kopā: 7 905 455 euro** (Šis finansējums ir iekļauts 65 081 781 euro, kurus paredzēts segt no valsts budžeta programmas 02.00.00 “Līdzekļi neparedzētiem gadījumiem” atbilstoši Ministru kabineta 2020.gada 17.decembra noteikumos Nr.816 “Grozījumi Ministru kabineta 2018.gada 28.augusta noteikumos Nr.555 “Veselības aprūpes pakalpojumu organizēšanas un samaksas kārtība”” noteiktajam (prot. Nr. 84 78. §). |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Veselības ministrija, Nacionālais veselības dienests |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar.  |
| 3. | Cita informācija | Nav |

Veselības ministrs D.Pavļuts

Vīza: Valsts sekretāre I.Dreika

Lazdiņa 67876169

ivita.lazdina@vm.gov.lv